കടമ്ബ കടന്ന് ബംഗ്ലാദേശ് ഷക്കിബ് അല് ഹസ്സന് വിജയശില്പി അല് അമെറാറ്റ് : ട്വന്റി20 ലോകകപ്പില് ആദ്യ റൗണ്ട് ഗ്രൂപ്പ് ബിയിലെ മത്സരത്തില് ഷക്കിബ് ആല് ഹസ്സന്റെ ആള് റൗണ്ട് പ്രകടനത്തിന്റെ മികവില് പാപ്പുവ ന്യൂ ഗിനിയയെ 84 റണ്സുകള്ക്ക് കീഴടക്കി ബംഗ്ലാദേശ് സൂപ്പര് 12 റൗണ്ട് ഉറപ്പിച്ചു. ഇന്നലെ നടന്ന മത്സരത്തില് ആദ്യം ബാറ്റ് ചെയ്ത ബംഗ്ലാദേശ് നിശ്ചിത 20 ഓവറില് 7 വിക്കറ്റ് നഷ്ടത്തില് 181 റണ്സെടുത്തു. മറുപടിക്കിറങ്ങിയ പാപ്പുവ ന്യൂ ഗിനിയ 19.3 ഓവറില് 97 റണ്സിന് ആള്ഔട്ടാവുകയായിരുന്നു. വണ് ഡൗണായിറങ്ങി 37 പന്തില് 3 സിക്സുള്പ്പെടെ 46 റണ്സ് നേടുകയും 4 ഓവറില് 9 റണ്സ് മാത്രം നല്കി 4 വിക്കറ്റ് വീഴ്ത്തുകയും ചെയ്ത ഷാക്കിബുള് ഹസ്സനാണ് ബംഗ്ലാദേശിന്റെ വിജയ ശില്പിയായത്. ഓപ്പണര് മുഹമ്മദ് നയിമിനെ ആദ്യ ഓവറിലെ രണ്ടാം പന്തില് പൂജ്യനായി പുറത്താക്കി കാബുവ മോറിയ പാപ്പുവ ന്യൂ ഗിനിയയ്ക്ക് ബ്രേക്ക് ത്രൂ നല്കിയിരുന്നു. എന്നാല് പകരം ഷക്കിബിനെ അയക്കാനുള്ള ബംഗ്ലാദേശ് ടീമിന്റെ തീരുമാനം കാര്യങ്ങള് അവര്ക്ക് അനുകൂലമാക്കുകയായിരുന്നു. ക്യാപ്ടന് മഹമ്മദുള്ള 50 28 പന്തില് 3 വീതം സിക്സും ഫോറും ഉള്പ്പടെ അര്ദ്ധ സെഞ്ചുറിയുമായി ബംഗ്ലാദേശിന് മികച്ച സ്കോര് സമ്മാനിക്കുന്നതിന് മുന്നണിപ്പോരാളിയായി. ലിറ്റന് ദാസ് 29, അഫീഫ് ഹൊസൈന് 21 എന്നിവരും ഭേദപ്പെട്ട പ്രകടനം കാഴ്ചവച്ചു. മറുപടിക്കിറങ്ങിയ പിഎന്ജി ഷക്കിബിന്റെ നേതൃത്വത്തിലുള്ള ബംഗ്ലാബൗളിംഗിന് മുന്നില് തകര്ന്നടിയുകയായിരുന്നു. സൈഫുദ്ദിനും ടസ്കിന് അഹമ്മദും രണ്ട് വിക്കറ്റ് വീതം വീഴ്ത്തി. ആദ്യ മത്സരത്തി തോറ്റ ബംഗ്ലാദേശ് തുടര്ന്നുള്ള രണ്ട് മത്സരവും ജയിച്ചാണ് സൂപ്പര് 12ല് എത്തിയത്. കളിച്ച ഒരു മത്സരത്തിലും ജയിക്കാന് പിഎന്ജിക്കായില്ല. 46 റണ്സുമായി പുറത്താകാതെ നിന്ന ക്ലിപിന് ഡോരിഗയാണ് പിഎന്ജിയുടെ ടോപ് സ്കോറര്. 39 ട്വന്റി20 ലോകകപ്പില് ഷക്കിബിന്റെ വിക്കറ്റ് നേട്ടം 39 ആയി. ട്വന്റി20 ലോകകപ്പില് ഏറ്റവും കൂടുതല് വിക്കറ്റ് നേടിയ താരങ്ങളില് പാകിസ്ഥാന്റെ ഷാഹിദ് അഫ്രീദിക്കൊപ്പം ഒന്നാം സ്ഥാനം പങ്കിടാനും ഇന്നലത്തെ മത്സരത്തിലൂടെ ഷക്കിബിനായി. കഴിഞ്ഞദിവസം ഗ്രൂപ്പ് എയിലെ മത്സരത്തില് അയര്ലന്ഡിനെ 70 റണ്സിന് തകര്ത്ത് ശ്രീലങ്ക സൂപ്പര് 12 റൗണ്ടില് കടന്നു. സൂപ്പര് 12 റൗണ്ടിന് നാളെ തുടക്കമാകും.ആസ്ട്രേലിയയും ദക്ഷിണാഫ്രിക്കയും തമ്മിലാണ് ആദ്യ മത്സരം. ഇന്നത്തെ മത്സരം നമീബിയ അയര്ലന്ഡ് വൈകിട്ട് 3.30 മുതല് ശ്രീലങ്ക നെതര്ലന്ഡ്സ് രാത്രി 7.30 മുതല്